Datasets:

gngpostalsrvc

/

Tanakh

like 0

וְהַמֶּלֶךְ קָם בַּחֲמָתוֺ מִמִּשְׁתֵּה הַיַּיִן אֶל־גִּנַּת הַבִּיתָן וְהָמָן עָמַד לְבַקֵּשׁ עַל־נַפְשׁוֺ מֵאֶסְתֵּר הַמַּלְכָּה כִּי רָאָה כִּי־כָלְתָה אֵלָיו הָרָעָה מֵאֵת הַמֶּלֶךְ

כִּי מִירוּשָׁלִַם תֵּצֵא שְׁאֵרִית וּפְלֵיטָה מֵהַר צִיּוֺן קִנְאַת יְהוָה צְבָאוֺת תַּעֲשֶׂה־זֹּאת

שַׁמָּה הַחֲרֹדִי אֱלִיקָא הַחֲרֹדִי

שַׁאֲנַן מוֺאָב מִנְּעוּרָיו וְשֹׁקֵט הוּא אֶל־שְׁמָרָיו וְלֹא־הוּרַק מִכְּלִי אֶל־כֶּלִי וּבַגּוֺלָה לֹא הָלָךְ עַל־כֵּן עָמַד טַעְמוֺ בּוֺ וְרֵיחוֺ לֹא נָמָר

מִפִּקּוּדֶיךָ אֶתְבּוֺנָן עַל־כֵּן שָׂנֵאתִי כָּל־אֹרַח שָׁקֶר

וַיָּקוּמוּ רָאשֵׁי הָאָבוֺת לִיהוּדָה וּבִנְיָמִן וְהַכֹּהֲנִים וְהַלְוִיִּם לְכֹל הֵעִיר הָאֱלֹהִים אֶת־רוּחוֺ לַעֲלוֺת לִבְנוֺת אֶת־בֵּית יְהוָה אֲשֶׁר בִּירוּשָׁלִָם

שׁוּבוּ לַאֲשֶׁר הֶעְמִיקוּ סָרָה בְּנֵי יִשְׂרָאֵל

וַיְדַבֵּר יְהוָה אֶל־מֹשֶׁה לֵּאמֹר

נֻסוּ מִתּוֺךְ בָּבֶל וּמַלְּטוּ אִישׁ נַפְשׁוֺ אַל־תִּדַּמּוּ בַּעֲוֹנָהּ כִּי עֵת נְקָמָה הִיא לַיהוָה גְּמוּל הוּא מְשַׁלֵּם לָהּ

וַיְהִי כָּל־יוֺדְעוֺ מֵאִתְּמוֺל שִׁלְשׁוֺם וַיִּרְאוּ וְהִנֵּה עִם־נְבִאִים נִבָּא וַיֹּאמֶר הָעָם אִישׁ אֶל־רֵעֵהוּ מַה־זֶּה הָיָה לְבֶן־קִישׁ הֲגַם שָׁאוּל בַּנְּבִיאִים

וַיֵּלֶךְ מֹשֶׁה וַיְדַבֵּר אֶת־הַדְּבָרִים הָאֵלֶּה אֶל־כָּל־יִשְׂרָאֵל

אָנֹכִי עֹמֵד בֵּין־יְהוָה וּבֵינֵיכֶם בָּעֵת הַהִוא לְהַגִּיד לָכֶם אֶת־דְּבַר יְהוָה כִּי יְרֵאתֶם מִפְּנֵי הָאֵשׁ וְלֹא־עֲלִיתֶם בָּהָר לֵאמֹר

וַיּוֺשַׁע יְהוָה בַּיּוֺם הַהוּא אֶת־יִשְׂרָאֵל וְהַמִּלְחָמָה עָבְרָה אֶת־בֵּית אָוֶן

וַיִּשְׁלַח חִירָם אֶל־שְׁלֹמֹה לֵאמֹר שָׁמַעְתִּי אֵת אֲשֶׁר־שָׁלַחְתָּ אֵלָי אֲנִי אֶעֱשֶׂה אֶת־כָּל־חֶפְצְךָ בַּעֲצֵי אֲרָזִים וּבַעֲצֵי בְרוֺשִׁים

וַתְּהִי הָאֱמֶת נֶעְדֶּרֶת וְסָר מֵרָע מִשְׁתּוֺלֵל וַיַּרְא יְהוָה וַיֵּרַע בְּעֵינָיו כִּי־אֵין מִשְׁפָּט

וְלָאֲתֹנוֺת הָאֹבְדוֺת לְךָ הַיּוֺם שְׁלֹשֶׁת הַיָּמִים אַל־תָּשֶׂם אֶת־לִבְּךָ לָהֶם כִּי נִמְצָאוּ וּלְמִי כָּל־חֶמְדַּת יִשְׂרָאֵל הֲלוֺא לְךָ וּלְכֹל בֵּית אָבִיךָ

וְאִישׁ אֶל־עֵבֶר פָּנָיו יֵלֵכוּ אֶל אֲשֶׁר יִהְיֶה־שָׁמָּה הָרוּחַ לָלֶכֶת יֵלֵכוּ לֹא יִסַּבּוּ בְּלֶכְתָּן

וְעַתָּה הֲטוֺב טוֺב אַתָּה מִבָּלָק בֶּן־צִפּוֺר מֶלֶךְ מוֺאָב הֲרוֺב רָב עִם־יִשְׂרָאֵל אִם־נִלְחֹם נִלְחַם בָּם

וַיָּקָם בִּלְעָם בַּבֹּקֶר וַיַּחֲבֹשׁ אֶת־אֲתֹנוֺ וַיֵּלֶךְ עִם־שָׂרֵי מוֺאָב

לַשְׁמִעַ בְּקוֺל תּוֺדָה וּלְסַפֵּר כָּל־נִפְלְאוֺתֶיךָ

רַק הַדָּם לֹא תֹאכֵלוּ עַל־הָאָרֶץ תִּשְׁפְּכֶנּוּ כַּמָּיִם

וְעָנוּ הַלְוִיִּם וְאָמְרוּ אֶל־כָּל־אִישׁ יִשְׂרָאֵל קוֺל רָם

מִכַּף־רֶגֶל וְעַד־רֹאשׁ אֵין־בּוֺ מְתֹם פֶּצַע וְחַבּוּרָה וּמַכָּה טְרִיָּה לֹא־זֹרוּ וְלֹא חֻבָּשׁוּ וְלֹא רֻכְּכָה בַּשָּׁמֶן

וַתֹּאמֶר הָאִשָּׁה אֶל־הַנָּחָשׁ מִפְּרִי עֵץ־הַגָּן נֹאכֵל

וּשְׂמַחְתֶּם לִפְנֵי יְהוָה אֱלֹהֵיכֶם אַתֶּם וּבְנֵיכֶם וּבְנֹתֵיכֶם וְעַבְדֵיכֶם וְאַמְהֹתֵיכֶם וְהַלֵּוִי אֲשֶׁר בְּשַׁעֲרֵיכֶם כִּי אֵין לוֺ חֵלֶק וְנַחֲלָה אִתְּכֶם

וְצָבָא תִּנָּתֵן עַל־הַתָּמִיד בְּפָשַׁע וְתַשְׁלֵךְ אֱמֶת אַרְצָה וְעָשְׂתָה וְהִצְלִיחָה

בֵּן חָכָם יְשַׂמַּח־אָב וּכְסִיל אָדָם בּוֺזֶה אִמּוֺ

וַיֵּעָלוּ מֵעַל מִשְׁכַּן־קֹרֶח דָּתָן וַאֲבִירָם מִסָּבִיב וְדָתָן וַאֲבִירָם יָצְאוּ נִצָּבִים פֶּתַח אָהֳלֵיהֶם וּנְשֵׁיהֶם וּבְנֵיהֶם וְטַפָּם

רוּחַ־אִישׁ יְכַלְכֵּל מַחֲלֵהוּ וְרוּחַ נְכֵאָה מִי יִשָּׂאֶנָּה

וַאֲחֵיהֶם לְבֵית אֲבוֺתֵיהֶם מִיכָאֵל וּמְשֻׁלָּם וְשֶׁבַע וְיוֺרַי וְיַעְכָּן וְזִיעַ וָעֵבֶר שִׁבְעָה

וַיְהִי דְבַר־יְהוָה אֶל־יֵהוּא בֶן־חֲנָנִי עַל־בַּעְשָׁא לֵאמֹר

וְאֶת־אֲחִיכֶם קָחוּ וְקוּמוּ שׁוּבוּ אֶל־הָאִישׁ

וַיַּעֲמֵד כְּמִשְׁפַּט דָּוִיד־אָבִיו אֶת־מַחְלְקוֺת הַכֹּהֲנִים עַל־עֲבֹדָתָם וְהַלְוִיִּם עַל־מִשְׁמְרוֺתָם לְהַלֵּל וּלְשָׁרֵת נֶגֶד הַכֹּהֲנִים לִדְבַר־יוֺם בְּיוֺמוֺ וְהַשּׁוֺעֲרִים בְּמַחְלְקוֺתָם לְשַׁעַר וָשָׁעַר כִּי כֵן מִצְוַת דָּוִיד אִישׁ־הָאֱלֹהִים

וַיִּמְצְאוּ מִיּוֺשְׁבֵי יָבֵישׁ גִּלְעָד אַרְבַּע מֵאוֺת נַעֲרָה בְתוּלָה אֲשֶׁר לֹא־יָדְעָה אִישׁ לְמִשְׁכַּב זָכָר וַיָּבִיאוּ אוֺתָם אֶל־הַמַּחֲנֶה שִׁלֹה אֲשֶׁר בְּאֶרֶץ כְּנָעַן

וַיַּעַן דָּוִד אֶת־הַכֹּהֵן וַיֹּאמֶר לוֺ כִּי אִם־אִשָּׁה עֲצֻרָה־לָנוּ כִּתְמוֺל שִׁלְשֹׁם בְּצֵאתִי וַיִּהְיוּ כְלֵי־הַנְּעָרִים קֹדֶשׁ וְהוּא דֶּרֶךְ חֹל וְאַף כִּי הַיּוֺם יִקְדַּשׁ בַּכֶּלִי

יְהוָה לַמַּבּוּל יָשָׁב וַיֵּשֶׁב יְהוָה מֶלֶךְ לְעוֺלָם

הֲלֹא־מְעַט יָמַי וַחֲדָל וְִית מִמֶּנִּי וְאַבְלִיגָה מְּעָט

כָּל־זָכָר בַּכֹּהֲנִים יֹאכַל אֹתָהּ קֹדֶשׁ קָדָשִׁים הִוא

קִינָה הִיא וְקוֺנְנוּהָ בְּנוֺת הַגּוֺיִם תְּקוֺנֵנָּה אוֺתָהּ עַל־מִצְרַיִם וְעַל־כָּל־הֲמוֺנָהּ תְּקוֺנֵנָּה אוֺתָהּ נְאֻם אֲדֹנָי יְהוִה

וַיִּתְנַדְּבוּ שָׂרֵי הָאָבוֺת וְשָׂרֵי שִׁבְטֵי יִשְׂרָאֵל וְשָׂרֵי הָאֲלָפִים וְהַמֵּאוֺת וּלְשָׂרֵי מְלֶאכֶת הַמֶּלֶךְ

לָכֵן יִתֵּן אֲדֹנָי הוּא לָכֶם אוֺת הִנֵּה הָעַלְמָה הָרָה וְיֹלֶדֶת בֵּן וְקָרָאת שְׁמוֺ עִמָּנוּ אֵל

וַיִּשְׁמְעוּ הַכֹּהֲנִים וְהַנְּבִאִים וְכָל־הָעָם אֶת־יִרְמְיָהוּ מְדַבֵּר אֶת־הַדְּבָרִים הָאֵלֶּה בְּבֵית יְהוָה

וְהָיָה כַּאֲשֶׁר יָרִים מֹשֶׁה יָדוֺ וְגָבַר יִשְׂרָאֵל וְכַאֲשֶׁר יָנִיחַ יָדוֺ וְגָבַר עֲמָלֵק

שְׁמַע יִשְׂרָאֵל אַתָּה עֹבֵר הַיּוֺם אֶת־הַיַּרְדֵּן לָבֹא לָרֶשֶׁת גּוֺיִם גְּדֹלִים וַעֲצֻמִים מִמֶּךָּ עָרִים גְּדֹלֹת וּבְצֻרֹת בַּשָּׁמָיִם

וּמְיֻסָּד אֲבָנִים יְקָרוֺת אֲבָנִים גְּדֹלוֺת אַבְנֵי עֶשֶׂר אַמּוֺת וְאַבְנֵי שְׁמֹנֶה אַמּוֺת

וְלֹא־יָבֹאוּ לִרְאוֺת כְּבַלַּע אֶת־הַקֹּדֶשׁ וָמֵתוּ

לַמְנַצֵּחַ בִּנְגִינוֺת עַל־הַשְּׁמִינִית מִזְמוֺר לְדָוִד

בֶּן־אֵיתָן בֶּן־זִמָּה בֶּן־שִׁמְעִי

בָּרֲכוּ יְהוָה כָּל־מַעֲשָׂיו בְּכָל־מְקֹמוֺת מֶמְשַׁלְתּוֺ בָּרֲכִי נַפְשִׁי אֶת־יְהוָה

וְעָשִׂיתִי בְּאַף וּבְחֵמָה נָקָם אֶת־הַגּוֺיִם אֲשֶׁר לֹא שָׁמֵעוּ

אֲשֶׁר נִתְּנוּ קִבְרֹתֶיהָ בְּיַרְכְּתֵי־בוֺר וַיְהִי קְהָלָהּ סְבִיבוֺת קְבֻרָתָהּ כֻּלָּם חֲלָלִים נֹפְלִים בַּחֶרֶב אֲשֶׁר־נָתְנוּ חִתִּית בְּאֶרֶץ חַיִּים

וַיְהִי דְבַר־יְהוָה אֵלַי שֵׁנִית לֵאמֹר מָה אַתָּה רֹאֶה וָאֹמַר סִיר נָפוּחַ אֲנִי רֹאֶה וּפָנָיו מִפְּנֵי צָפוֺנָה

וַיֵּצֵא לָךְ שֵׁם בַּגּוֺיִם בְּיָפְיֵךְ כִּי כָּלִיל הוּא בַּהֲדָרִי אֲשֶׁר־שַׂמְתִּי עָלַיִךְ נְאֻם אֲדֹנָי יְהוִה

וַיִּתֵּן אֶת־הַמְּכֹנוֺת חָמֵשׁ עַל־כֶּתֶף הַבַּיִת מִיָּמִין וְחָמֵשׁ עַל־כֶּתֶף הַבַּיִת מִשְּׂמֹאלוֺ וְאֶת־הַיָּם נָתַן מִכֶּתֶף הַבַּיִת הַיְמָנִית קֵדְמָה מִמּוּל נֶגֶב

הַלְלוּ אֶת־יְהוָה כָּל־גּוֺיִם שַׁבְּחוּהוּ כָּל־הָאֻמִּים

וַיָּסִירוּ אֶת־אֱלֹהֵי הַנֵּכָר מִקִּרְבָּם וַיַּעַבְדוּ אֶת־יְהוָה וַתִּקְצַר נַפְשׁוֺ בַּעֲמַל יִשְׂרָאֵל

אַחֲרֵי דְבָרִי לֹא יִשְׁנוּ וְעָלֵימוֺ תִּטֹּף מִלָּתִי

חֶרֶב לַיהוָה מָלְאָה דָם הֻדַּשְׁנָה מֵחֵלֶב מִדַּם כָּרִים וְעַתּוּדִים מֵחֵלֶב כִּלְיוֺת אֵילִים כִּי זֶבַח לַיהוָה בְּבָצְרָה וְטֶבַח גָּדוֺל בְּאֶרֶץ אֱדוֺם

וָאֵרֶא בַפְּתָאיִם אָבִינָה בַבָּנִים נַעַר חֲסַר־לֵב

וּגְדוֺר וְאַחְיוֺ וּזְכַרְיָה וּמִקְלוֺת

וַיָּבֹא שְׁמוּאֵל אֶל־שָׁאוּל וַיֹּאמֶר לוֺ שָׁאוּל בָּרוּךְ אַתָּה לַיהוָה הֲקִימֹתִי אֶת־דְּבַר יְהוָה

וְיֵרָאוּ לְפָנֶיךָ מַרְאֵינוּ וּמַרְאֵה הַיְלָדִים הָאֹכְלִים אֵת פַּתְבַּג הַמֶּלֶךְ וְכַאֲשֶׁר תִּרְאֵה עֲשֵׂה עִם־עֲבָדֶיךָ

וַיֹּאמֶר הַמֶּלֶךְ אֶל־שִׁמְעִי אַתָּה יָדַעְתָּ אֵת כָּל־הָרָעָה אֲשֶׁר יָדַע לְבָבְךָ אֲשֶׁר עָשִׂיתָ לְדָוִד אָבִי וְהֵשִׁיב יְהוָה אֶת־רָעָתְךָ בְּרֹאשֶׁךָ

אַךְ שְׁמַע דְּבַר־יְהוָה צִדְקִיָּהוּ מֶלֶךְ יְהוּדָה כֹּה־אָמַר יְהוָה עָלֶיךָ לֹא תָמוּת בֶּחָרֶב

וְלָקַחְתָּ אֶת־שֶׁמֶן הַמִּשְׁחָה וְיָצַקְתָּ עַל־רֹאשׁוֺ וּמָשַׁחְתָּ אֹתוֺ

הִנְנִי מַבְעִיר אַחֲרֵי בַעְשָׁא וְאַחֲרֵי בֵיתוֺ וְנָתַתִּי אֶת־בֵּיתְךָ כְּבֵית יָרָבְעָם בֶּן־נְבָט

וְצָרַעַת נַעֲמָן תִּדְבַּק־בְּךָ וּבְזַרְעֲךָ לְעוֺלָם וַיֵּצֵא מִלְּפָנָיו מְצֹרָע כַּשָּׁלֶג

וַיהוָה חָפֵץ דַּכְּאוֺ הֶחֱלִי אִם־תָּשִׂים אָשָׁם נַפְשׁוֺ יִרְאֶה זֶרַע יַאֲרִיךְ יָמִים וְחֵפֶץ יְהוָה בְּיָדוֺ יִצְלָח

שְׁגִיאוֺת מִי־יָבִין מִנִּסְתָּרוֺת נַקֵּנִי

וַיְהִי דְבַר־יְהוָה אֶל־יִרְמְיָהוּ בְּתַחְפַּנְחֵס לֵאמֹר

וְעַתָּה מַמְלַכְתְּךָ לֹא־תָקוּם בִּקֵּשׁ יְהוָה לוֺ אִישׁ כִּלְבָבוֺ וַיְצַוֵּהוּ יְהוָה לְנָגִיד עַל־עַמּוֺ כִּי לֹא שָׁמַרְתָּ אֵת אֲשֶׁר־צִוְּךָ יְהוָה

וַיָּשָׁב וַיִּבֶן אֶת־הַבָּמוֺת אֲשֶׁר אִבַּד חִזְקִיָּהוּ אָבִיו וַיָּקֶם מִזְבְּחֹת לַבַּעַל וַיַּעַשׂ אֲשֵׁרָה כַּאֲשֶׁר עָשָׂה אַחְאָב מֶלֶךְ יִשְׂרָאֵל וַיִּשְׁתַּחוּ לְכָל־צְבָא הַשָּׁמַיִם וַיַּעֲבֹד אֹתָם

לֹא־תַעֲשֹׁק שָׂכִיר עָנִי וְאֶבְיוֺן מֵאַחֶיךָ אוֺ מִגֵּרְךָ אֲשֶׁר בְּאַרְצְךָ בִּשְׁעָרֶיךָ

וַיִּסְעוּ מֵהֹר הָהָר דֶּרֶךְ יַם־סוּף לִסְבֹב אֶת־אֶרֶץ אֱדוֺם וַתִּקְצַר נֶפֶשׁ־הָעָם בַּדָּרֶךְ

בִּשְׁעָרֶיךָ תֹּאכֲלֶנּוּ הַטָּמֵא וְהַטָּהוֺר יַחְדָּו כַּצְּבִי וְכָאַיָּל

תְּנָה אֶת־נָשַׁי וְאֶת־יְלָדַי אֲשֶׁר עָבַדְתִּי אֹתְךָ בָּהֵן וְאֵלֵכָה כִּי אַתָּה יָדַעְתָּ אֶת־עֲבֹדָתִי אֲשֶׁר עֲבַדְתִּיךָ

וַיַּמְלִכֵהוּ אֶל־הַגִּלְעָד וְאֶל־הָאֲשׁוּרִי וְאֶל־יִזְרְעֶאל וְעַל־אֶפְרַיִם וְעַל־בִּנְיָמִן וְעַל־יִשְׂרָאֵל כֻּלֹּה

וַתֹּאמֶר אֶל־עֲבָדֶיךָ הוֺרִדֻהוּ אֵלָי וְאָשִׂימָה עֵינִי עָלָיו

וְלִי אֲנִי־עַבְדֶּךָ וּלְצָדֹק הַכֹּהֵן וְלִבְנָיָהוּ בֶן־יְהוֺיָדָע וְלִשְׁלֹמֹה עַבְדְּךָ לֹא קָרָא

וַיֹּאמְרוּ נִקְרָא לַנַּעֲרָ וְנִשְׁאֲלָה אֶת־פִּיהָ

בְּטוּב צַדִּיקִים תַּעֲלֹץ קִרְיָה וּבַאֲבֹד רְשָׁעִים רִנָּה

וַיִּסְעוּ מֵאֹבֹת וַיַּחֲנוּ בְּעִיֵּי הָעֲבָרִים בַּמִּדְבָּר אֲשֶׁר עַל־פְּנֵי מוֺאָב מִמִּזְרַח הַשָּׁמֶשׁ

וַיֹּאמֶר אֶל־בִּדְקַר ָלִוֺ שָׂא הַשְׁלִכֵהוּ בְּחֶלְקַת שְׂדֵה נָבוֺת הַיִּזְרְעֵאלִי כִּי־זְכֹר אֲנִי וָאַתָּה אֵת רֹכְבִים צְמָדִים אַחֲרֵי אַחְאָב אָבִיו וַיהוָה נָשָׂא עָלָיו אֶת־הַמַּשָּׂא הַזֶּה

וַיִּקְרָא אֶל־גֵּיחֲזִי וַיֹּאמֶר קְרָא אֶל־הַשֻּׁנַמִּית הַזֹּאת וַיִּקְרָאֶהָ וַתָּבוֺא אֵלָיו וַיֹּאמֶר שְׂאִי בְנֵךְ

וַתֵּרֶא וְהִנֵּה הַמֶּלֶךְ עוֺמֵד עַל־עַמּוּדוֺ בַּמָּבוֺא וְהַשָּׂרִים וְהַחֲצֹצְרוֺת עַל־הַמֶּלֶךְ וְכָל־עַם הָאָרֶץ שָׂמֵחַ וְתוֺקֵעַ בַּחֲצֹצְרוֺת וְהַמְשׁוֺרֲרִים בִּכְלֵי הַשִּׁיר וּמוֺדִיעִים לְהַלֵּל וַתִּקְרַע עֲתַלְיָהוּ אֶת־בְּגָדֶיהָ וַתֹּאמֶר קֶשֶׁר קָשֶׁר

שִׁמְעוּ שָׁמוֺעַ מִלָּתִי וְאַחֲוָתִי בְּאָזְנֵיכֶם

וַיְדַבֵּר יְהוָה אֶל־מֹשֶׁה בְּעַרְבֹת מוֺאָב עַל־יַרְדֵּן יְרֵחוֺ לֵאמֹר

וְהָיוּ בָנָיו כְּקֶדֶם וַעֲדָתוֺ לְפָנַי תִּכּוֺן וּפָקַדְתִּי עַל כָּל־לֹחֲצָיו

וְשָׁמַעְתָּ אֶל־תְּחִנַּת עַבְדְּךָ וְעַמְּךָ יִשְׂרָאֵל אֲשֶׁר יִתְפַּלְלוּ אֶל־הַמָּקוֺם הַזֶּה וְאַתָּה תִּשְׁמַע אֶל־מְקוֺם שִׁבְתְּךָ אֶל־הַשָּׁמַיִם וְשָׁמַעְתָּ וְסָלָחְתָּ

עָזְבָה יְתֹמֶיךָ אֲנִי אֲחַיֶּה וְאַלְמְנֹתֶיךָ עָלַי תִּבְטָחוּ

וַתִּתְפַּלֵּל חַנָּה וַתֹּאמַר עָלַץ לִבִּי בַּיהוָה רָמָה קַרְנִי בַּיהוָה רָחַב פִּי עַל־אוֺיְבַי כִּי שָׂמַחְתִּי בִּישׁוּעָתֶךָ

וַיֹּאמֶר אֵלֶיהָ כְּדַבֵּר אַחַת הַנְּבָלוֺת תְּדַבֵּרִי גַּם אֶת־הַטּוֺב נְקַבֵּל מֵאֵת הָאֱלֹהִים וְאֶת־הָרָע לֹא נְקַבֵּל בְּכָל־זֹאת לֹא־חָטָא אִיּוֺב בִּשְׂפָתָיו

וַיֻּגַּד לִיהוֺשֻׁעַ לֵאמֹר נִמְצְאוּ חֲמֵשֶׁת הַמְּלָכִים נֶחְבְּאִים בַּמְּעָרָה בְּמַקֵּדָה

הַבֹּטְחִים עַל־חֵילָם וּבְרֹב עָשְׁרָם יִתְהַלָּלוּ

וַיְצַוֶּה הַמֶּלֶךְ אֶת־יְרַחְמְאֵל בֶּן־הַמֶּלֶךְ וְאֶת־שְׂרָיָהוּ בֶן־עַזְרִיאֵל וְאֶת־שֶׁלֶמְיָהוּ בֶּן־עַבְדְּאֵל לָקַחַת אֶת־בָּרוּךְ הַסֹּפֵר וְאֵת יִרְמְיָהוּ הַנָּבִיא וַיַּסְתִּרֵם יְהוָה

וְהֵם עַמְּךָ וְנַחֲלָתֶךָ אֲשֶׁר הוֺצֵאתָ בְּכֹחֲךָ הַגָּדֹל וּבִזְרֹעֲךָ הַנְּטוּיָה

וּלְעֵבֶר יֻלַּד שְׁנֵי בָנִים שֵׁם הָאֶחָד פֶּלֶג כִּי בְיָמָיו נִפְלְגָה הָאָרֶץ וְשֵׁם אָחִיו יָקְטָן

וַיֵּלֶךְ שְׁמוּאֵל הָרָמָתָה וְשָׁאוּל עָלָה אֶל־בֵּיתוֺ גִּבְעַת שָׁאוּל

יְהוָה יִשְׁמְרֵהוּ וִיחַיֵּהוּ וְאַֻּר בָּאָרֶץ וְאַל־תִּתְּנֵהוּ בְּנֶפֶשׁ אֹיְבָיו

לֹא אֶעֱשֶׂה חֲרוֺן אַפִּי לֹא אָשׁוּב לְשַׁחֵת אֶפְרָיִם כִּי אֵל אָנֹכִי וְלֹא־אִישׁ בְּקִרְבְּךָ קָדוֺשׁ וְלֹא אָבוֺא בְּעִיר